Vladimiras Sviatoslavičius
Vladimiras Sviatoslavičius (rus. Владимир I Святославич, dar žinomas kaip Šventasis Vladimiras, Vladimiras Krikštytojas, ~960 m. – 1015 m. liepos 15 d.) – Naugardo kunigaikštis (970–988 m.) bei Kijevo didysis kunigaikštis (978–1015 m.). Jo valdymo metu įvyko Rusios krikštas. Naugardo kunigaikščiu tapo 970 m., Kijevo sostą užėmė 978 m. 988 m. priėmė stačiatikybę, kurią padarė valstybine Kijevo Rusios religija. Krikšto metu gavo Vasilijaus vardą.